PIIBEL ARMSAKS
Räägime Moosesest - juhist, kellele pole võrdset.
Oleme jõudnud selle sarja 9. osani, mille pealkiri on
"Pronksmadu - vastumürk maohammustusele".
Oleme ikka Siinai poolsaarel,
kus Jumala rahvas rändas 40. aastat,
kuna nad kahtlesid Jumala Sõnas ja pärale jõudmises.
Sel korral mõtiskleme selle üle,
kuidas juht ja rist kokku sobivad.
Ma ei räägi juhi enda ristist, vaid Jeesuse omast.
Mõelgem sellele, kuidas Pauluski ütleb:
"Ma otsustasin teada teie keskel ainuüksi Jeesusest Kristusest
ja temast kui ristilöödust."
Seda ta ütleb korintlastele.
Kuidas sai Jeesuse rist Moosese elus ilmsiks?
Käes oli kõrberännaku 40. aasta.
Mooses oli oma lähedased matnud,
peale Aaroni ja Mirjami, kelle ta mattis viimasel aastal.
Jälle oldi Kaadesis.
Samas paigas, kust maakuulajad välja saadeti.
Hebronisse polnud pikk tee - vaid paar päeva.
Mirjam suri Kaadesis ja räägitakse, et ta maeti,
kuid ei mainita, et teda oleks taga nutetud
nii nagu rahvas leinas Aaronit 30. päeva.
Aaron maeti mõne aja möödudes Hoori jalamile.
See oli traagiline matk.
Mooses, Aaron ja tema vanem poeg Eliasar
läksid Hoori jalamile, kus rahvas nägi neid eemalt.
Nad teadisd, et Aaron ei tule enam kunagi tagasi.
Mäe jalamil võttis Mooses Aaronilt ülempreestri rüü
ja pani selle Aaroni poja peale.
Sel viisil, ilma oma kuueta,
astus Iisraeli ülempreester Issanda ette -
tavalise patusena nagu me teisedki.
Mooses mattis ta ilmselt maha.
Kuid veel üks konarlus tuli nende teele.
See oli selline probleem,
et Surnumere tagant läks Kuninga tee.
Egiptusest läks ilus tee Mesopotaamiasse.
Tee ääres elas kolm sugulasrahvast.
Edomlased - Eesavi järglased
ja moabid ning ammonlased, kes olid Loti järglased.
Iisraeli rahvas saatis neile ilusa palve,
küsides, kas nad tohivad mööda Kuninga teed
nende maalt läbi minna?
"Me maksame oma toidu eest ja palume vett teie kaevust.
Me ei talla teie põldu ega tee midagi paha."
Imede ime, kuid kõik kolm sugulasrahvast teatasid,
ei nad ei tohi sealt minna.
Mooses ei uskunud seda ja saatis edomlastele uue kirja.
"Kas me tõesti ei saa? - Ei saa!"
Issand oli öelnud, et sugulasrahvastega ei tohi sõdida.
Siis polnud muud valikut, kui otsida uut teed.
Oli mingi moabi tee, mis olevat läinud ringi läbi mägede.
Enne seda, kui ringiga minevale teele jõuda,
tuli minna mööda Ida-Aafrika hauakohti
Akabi lahelt põhja poole,
kuhu alla kuulub ka Surnumeri.
Ka Punane meri ja nende vaheline ala,
kus oli palju kivirahne ja raskesti läbitavat maastikku.
Seal ei kasva mitte midagi.
Seal nad siis kõndisid.
Käes oli uus sugupõlv.
Endine sugupõlv oli surnud ja maha maetud.
Mooses ehk mõtles, et kui noored on 10. käsu meelsuses kasvatatud,
siis nad ehk loodavad Jumalale paremini.
Jälle algas mäss.
"Muud ei ole, kui ainult see manna ja vett ka ei ole.
Me ei jaksa enam!"
Issandale oli iga mäss märk uskmatusest
ja Issand karistas seda iga kord.
Mõelge sellele, kui vähe räägitakse tänapäeval sellest,
et me saame küll oma patud andeks, aga et patul on tagajärg inimeste elus.
Issand saatis nende leeri mürkmaod.
Selles kandis oli muidu ka madusid,
aga järsku olid kõik kohad neid täis.
Elati telkides, kus oli ainult katus ja maas oli mingi riie või nahk.
Maod pääsesid hästi ligi.
Järsku oli pereisa olukorras,
kus ta naist oli salvatud
ja ta püüdis mürki välja imeda, et ta kallis kaasa ei sureks.
Lapsed surid üksteise järel.
Siis kallid ema-isa.
Suur kisa, nurin ja nutt - võite vaid ette kujutada.
Mida teha? Joosti Moosese juurde abi paluma.
Mooses läks Issanda ette ja palus Temalt abi.
Issand aitas.
Polnud kordagi, kus Ta ei oleks aidanud.
Mõnikord see abi viibis, aga see saabus alati.
Abi seisnes selles, et Moosesele öeldi,
et ta teeks pronksist mao
ja paneks selle posti otsa,
nii et kõik seda kõrgelt näeksid.
Igaüks, kes pronksmadu vaatas,
pidi jääma ellu, isegi kui madu oli teda salvanud.
See oli nüüd selline ravim,
et sellesse oli raske uskuda.
"Mingi vaatamine on nüüd vastumürk maohammustusele!"
Juhtuski nii, et ühed uskusid ja teised mitte.
Mõni läks magama ja mõtles, et seda juttu ta küll ei usu.
Ja suri.
Teised vaarusid telgist välja
ja vaatasid pronksmadu, mis oli kuskil leeri keskel
ja kes vaatas, see jäi ellu.
Vastumürk maohammustusele oli pronksmadu.
Pääsemine oli lihtne - kui vaatad, saad terveks.
Jeesus tsiteerib seda Johannese 3. peatükis.
Jeesus ütleb nii:
"Nõnda nagu Mooses ülendas kõrbes vaskmao,
nõnda peab ülendatama Inimese Poeg,
et igaühel, kes usub, oleks temas igavene elu.
Sest nõnda on Jumal maailma armastanud,
et ta oma ainusündinud Poja on andnud,
et ükski, kes temasse usub, ei hukkuks,
vaid et tal oleks igavene elu."
Jeesus ütleb, et Tema on ristil nagu see pronksmadu.
See on vastumürk patu mürgile.
Kui saatan, vana madu, meid salvab,
siis ükskõik, mis pattu me ka poleks teinud,
kui vaatame Jeesusele - pronksmaole, saame päästetud.
Kas pääsemine saaks olla sellest lihtsam?
Ka siin kehtib see, et ühed usuvad ja teised mitte.
Maailmas on palju inimesi, kes mõtlevad,
et pääste jaoks peab ju midagi tegema.
Aga Jeesus ütleb, et piisab vaatamisest.
Tahan sulle - lootuse kaotanule öelda,
kes sa mõtled, et sinust ei saa kunagi õiget kristlast,
siis vaata pronksmadu Jeesust.
Kus sa vaatad? Piiblis, kui sa seda loed.
Kui kuuled õiget jutlust ja õpetust
ja armulaual, kui seal on leib ja veri.
Seal on Jeesus pronksmadu,
kes on meie eest surnud.
Kas pole imeline,
et Jeesus ütleb just siin maailma kuulsaima piiblitsitaadi.
"Sest nõnda on Jumal maailma armastanud."
Jumal armastas seda haledat kampa, kes oli Tema rahvas.
Jumal armastas oma vaenlasi.
Jumal armastas igat inimest siin maailmas nii palju,
et Ta saatis Jeesuse.
Kas Ta oleks saanud veel midagi enamat teha?
Ja siis öeldakse: "Et mitte ükski".
See tähendab, et ka sina kuulud siia alla.
Sa oled üks selle maailma inimestest.
Jumal loodab, et sa ei läheks hukka,
vaid et sa saaksid igavese elu, vaadates Jeesust - pronksmadu.
Sellel on ka šokeeriv pool.
Madu on Piiblis alati kuradi sümbol.
See on ainuke koht, kus madu on Jeesuse sümbol või ettekuulutus.
Kuidas saab Jeesust võrrelda maoga,
kes harilikult on selles alati saatan?
See näitab seda, kui hirmsad on meie patud.
Ühes kirjas öeldakse, et Tema tehti patuks.
Jeesus oli üks suur klomp pattu.
Kui Ta jõi maailma patukarika,
kus olid kõik maailma patud,
siis see läks Tema sisse
ja Ta oli täis pattu, mis oli Talle määratud - meie patud.
Kus see pronksmadu siis nüüd on?
Ütlen seda veel kord, sest see on nii tähtis -
armuvahendites.
Neid on kolm - Piibel, ristimine ja armulaud.
Nende vahendite abil saab ligineda Jumalale ilma suremata,
nende kaudu on Jumal lubanud endaga kohtuda
ja nende kaudu Ta meid päästab.
Kui sa pole ristitud, siis mine ja lase ennast ristida.
Korralda oma elu niimoodi,
et saad tulla igal pühapäeval armulauale.
Kui oled see, kellel pole kogudust,
siis nüüd on kõige õigem aeg otsida endale kogudus, kus käia.
Käi seal regulaaselt ja osale selle töös.
Toeta ja aita seda.
Vaene Mooses tegi siin veel ühe vea.
Ta oli äkilise loomuga, sest ta oli tapnud egiptlase.
Siis ta tegi sellise tembu,
et ta ei jõudnudki tõotatud maale.
Oli olukord, kus rahvas kurtis, et vett ei ole.
Mooses sai väga pahaseks.
Issand ütles talle, et ta läheks kalju juurde
ja räägiks sellega.
"Enne aga mine too oma kepp, mis on kogudusetelgis
ja siis mine kalju juurde ning kõneta seda."
Issand käskis kõrberännaku alguses kaljut lüüa,
aga nüüd Ta ütles: "Räägi, mitte ära löö."
Õnnetu Mooses võttis oma kepi ja lõi 2 korda kalju pihta.
Kaljust tuli vett, aga Issand ütles:
"Kuna sa näitasid kõigi ees, et sa ei usu minu Sõna,
siis kohale sa ei jõua."
Aaroniga juhtus sama asi - ta oli seal kõrval, suu lukus.
Vennad said kuulda, et nemad kohale ei jõua.
See oli kindlasti Moosese elu kõige suurem pettumus.
Ta oli 40. aastat rüganud,
et saaks viia oma rahva tõotatud maale.
Mooses kauples mitu korda.
Lugesin seda hommikul Piiblist.
Kuskil viiel korral on öeldud,
et Mooses palus Jumalal veel ümber mõelda,
mispeale Issand ütles: "Lõpeta!"
Issandal oli parem plaan,
mille sarnast Mooses ei osanud ettegi kujutada.
Lõpetame palvega, mis on lauluraamatust.
Jeesus, Sa ei tulnud siia maailma enda pärast.
Sa tulid mind aitama, kui nägid mu raskust.
Kannatasid ristil ja andsid mulle, süüdlasele, armu.
Rikkalikult Sind ma kiidan. Laulusalm 25
Aitäh ja kohtumiseni järgmisel korral!
PIIBEL ARMSAKS
Hea vaataja, kui oled nende saadete kaudu midagi saanud,
siis palun sul toetada TV7 tööd ja tegevust.
Soovides toetada TV7 tööd, võid helistada 900 1777 (hind 7 eur)
või teha ka pangaülekande, leides me andmed www.tv7.ee
TV7 annetustelefon: 900 1777 (7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Külli Kuusk